Leonid Popov

Leonid Andreyeviç Popov (; ) – Saxa yazıçısı, Saxa Xalq şairi.

 Həyatı 
Leonid Popov 14 avqust 1919-cu ildə Saxa Respublikasının Suntar ulusunun Arılax kəndində müəllim ailəsində anadan olmuşdur. 1941-ci ildə Yakutiya Pedaqoji İnstitutununu bitirmiş, daha sonra Maksim Qorki adına Ədəbiyyat İnstitutunda təhsil almışdır. Yakutiya Kitab Nəşriyyatında və "Hotugu sulus" jurnalında çalışmışdır. 1944-cü ildə SSRİ Yazıçılar İttifaqına üzv seçilmişdir.

 Yaradıcılığı 
Leonid Popovun ilk şeiri 1937-ci ildə nəşr edilmişdir. 1943-cü ildə Böyük Vətən Müharibəsi ilə bağlı şeirlər toplusu "Görüş gününü gözləyirəm" (Күүтэбин көрсүһэр күннэри) adı ilə ayrıca kitab kimi nəşr olunmuşdur. Onun poetik axtarışları "Ürəyin dibindən" (Истиҥ сүрэхтэн), "Qağayılar" (Хоптолор),"Təmiz qar üsrtündə gəzirik" (Хаамыах халыҥ хаарынан) kimi kitablarda əksini tapmışdır.

Leonid Popovun ən məşhur əsəri Sovet İttifaqı Qəhrəmanı F. K. Popova həsr olunmuş "Nəğməyə çevrilən həyat" (Ырыа буолбут олох) və "Mənim Respublikam" (Мин республикабар) poemalarıdır. Leonid Popov nəsr yaradıcılığı ilə məşğul olmuş, "Tayqa cığırları" (1961) hekayələr toplusunu, "Kyundeli" (1970) povestini, "Toqo Sele" (1976) və "Maya diyarı" (1978) romanlarını nəşr etdirmişdir.

Onun "Qartallar yüksəklərdə uçur" (1959), "Oxon oğulları" (1968) pyesləri uğurla səhnəyə qoyulmuşdur. Ədib həmçinin Saxa Respublikasının brilyant mədənçilərinə həsr olunmuş "Narahat istirahət" (Түбүктээх сынньалаҥ) pyesinin müəllifidir. Leonid Popovun əsərlərinin bir qismi uşaq ədəbiyyatı ilə bağlıdır.

Əsərlərini doğma ana dili olan saha dilində yazmışdır. Leonid Popov bir çox rus ədiblərinin, o cümlədən N. V. Qoqolun "Taras Bulba", B. Polevoyun "Əsil insan haqqında povest", Aleksandr Fadeyevin "Gənc qvardiya" əsərlərini, Aleksandr. S. Puşkinin, Mixail Lermontovun, Vladimir Mayakovskinin şeirlərini saxa dilinə çevirmişdir.

 Mükafatları 
 Maksim Qorki adına RSFSR Dövlət mükafatı
 "Qırmızı əmək bayrağı" ordeni
 "Şərəf nişanı" ordeni

 Əsərləri 
 Утро над Леной: Стихи и поэмы. – М.: – Якутск, 1953.
 Свет над тайгой: Стихи и поэмы. – М.: Сов. писатель, 1953.
 Алмазный край: Стихи. – М.: Сов. Россия, 1958.
 Снегопад: Стихи и поэмы / Пер. Д. Романенко. – М.: Гослитиздат, 1963.
 Твердость – десять: Стихи. – М.: Сов. писатель, 1966.
 Талыллыбыт айымньылар. – Дьокуускай: 1969
 Песни Вилюя: Стихи / Пер. А. Преловский. – М.: Сов. Россия, 1970.
 Ищу алмазы: Стихи / Пер. Ю. Разумовский. – М.: Сов. писатель, 1974.
 Я – ветка тайги: Стихи. – М.: Современник, 1977.
 От океана до океана: Стихи и поэмы. – М.: Гослитиздат, 1979.
 Тоҕой Сэлэ. Роман. / Пер. А. Гурулев. – М, 1981
 Күннээх таас. Кэпсээннэр, сэһэн. – Дьокуускай:1982
 Зову май: Стихи / Пер. Ю. Разумовский. – М.: Современник, 1986.
 Кынаккын уун миэхэ, кыталык. – Дьокуускай: 1989

 İstinadlar 

 Həmçinin bax 
 Moisey Yefimov

 Xarici keçidlər 
 Qısa Ədəbiyyat Ensiklopediyası 
 P. A. Oyunki adına Yakutsk Dövlət Ədəbi Muzeyi: Leonid Andreeviç Popov 

Kateqoriya:Rusiya şairləri
Kateqoriya:SSRİ şairləri
Kateqoriya:XX əsr şairləri
Kateqoriya:XX əsr ədəbiyyatı
Kateqoriya:SSRİ tərcüməçiləri
Kateqoriya:Rusiya tərcüməçiləri
Kateqoriya:Yakutiya şairləri